Guglielmo Piani

Guglielmo Piani (født 16. september 1875 i Martinego i Lombardia i Italia, død 27. september 1956), også kjent som William Piani, var en italiensk katolsk prelat som virket i Den hellige stols diplomatiske tjeneste. Han var apostolisk delegat til Filippinene fra 1922 til 1948 og spilte en lignende rolle i Mexico til sin død i 1956.

Liv og virke

Prest 
Guglielmo Piani ble presteviet for salesianerne den 15. mai 1898. I 1912 bestemte salesianerordenens ledelse seg for at fader Piani skulle bli provinsial for deres provins Mexico.

Biskop, erkebiskop 
Den 16. desember 1921 utnevnte pave Benedikt XV ham til titulærbiskop av Palaeopolis i Pamfylia og hjelpebiskop av erkebispedømmet Puebla de los Ángeles i Mexico. Dette ble raskt omgjort på grunn av den intense konflikten mellom kirken og den meksikanske regjering, og 17. mars 1922 ble han utnevnt til titulærerkebiskop av Dramas og apostolisk delegat til Filippinene som den gang var under amerikansk styre. Han mottok sin bispevielse i Roma 14. mai 1922, av kardinal Giovanni Cagliero. Medkonsekratorer var titulærerkebiskop Americo Bevilacqua og titulærerkebiskop Sebastião Leite de Vasconcellos.

Hans tjeneste på Filippinene ble avbrutt i 1936 da han besøkte Mexico som en apostolisk visitator for å foreta en uavhengig vurdering av den pågående konflikt mellom regjering og kirke. Han ankom i juni kort tid etter at Pascual Díaz y Barreto, erkebiskop av Mexico by, hadde dødd den 19. mai 1936, og det ble hans oppgave å anbefale en etterfølger. Han fortsatte fra Mexico til Roma i andre anliggender, og der ga han etterretninger som førte til at pave Pius XI henvendte seg med en encyklika til biskopene i Mexico som ga dem beskjed om å innta en mindre konfronterende holdning.

Den 5. oktober 1948 utnevnte pave Pius XII ham til apostolisk visitator i Mexico med myndighet som apostolisk delegat. Han mottok tittelen apostolisk delegat til Mexico 13. april 1951.

Han hadde fortsatt den tittelen da han døde 27. september 1956 i en alder av 81.

Episkopalgenealogi 
Hans episkopalgenealogi er:

 Kardinal Scipione Rebiba (1504–1577)
 Kardinal Giulio Antonio Santorio (1532–1602) *bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Erkebiskop Enrico Enríquez (1701–1756) *1743
 Erkebiskop Manuel Quintano Bonifaz (1698–1774) *1749
 Kardinal Buenaventura Córdoba Espinosa de la Cerda (1724–1777) *1761
 Kardinal Giuseppe Maria Doria Pamphilj (1751–1816) *1785
 Pave Pius VIII (1761–1830) *1816
 Pave Pius IX (1792–1878) *1827
 Kardinal Gustav Adolf von Hohenlohe-Schillingsfürst (1823–1896) *1857
 Erkebiskop Salvatore Magnasco (1806–1892) *1868
 Kardinal Gaetano Alimonda (1818–1991) *1877
 Kardinal Giovanni Cagliero (1838–1926) *1884
 Erkebiskop Guglielmo Piani (1875–1956) *1922

Fotnoter

Referanser 

Italienske katolske biskoper
Italienske salesianere
Italienske misjonærer
Katolske misjonærer
Misjonærer i Mexico
Pavelige nuntier
Ambassadører til Filippinene
Ambassadører til Mexico
Personer fra provinsen Bergamo
Linjen Rebiba